Езоп
Яребица и човек

Превод от старогръцки: Тодор Сарафов, 1967

chitanka.info

Един човек заловил яребица и се готвел да я убие: А тя му се замолила:

— Пусни ме да живея и вместо мен ще ти помогна да наловиш много други яребици.

А той й отговорил:

— Тъкмо заради това имам повече основание да те убия: че искаш да поставиш клопка на близките и приятелите си.

Който крои коварство срещу приятели, сам ще падне в опасни клопки.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.